Mjetelica

Mjetelica (Aruncus) je ród ze swójby róžowych rostlinow. Stara warianta mjena je mjetlica.

 Wopis 
Ród wobsteji z třoch družinow wjacelětnych rostlinow z ricomom, kotrež w měrnych a subarktiskich regionach sewjerneje hemisfery wustupuja.

 Łopjena 
Na spódku stejace łopjena su wjacekróć pjerite abo wjacekróć třiličbnje pjerite a docpěja dołhosć wot hač do 1 m. Jich wotrězki su rězane.

 Kćenja 
Kćěje w lěću. Małke kćenja su cremebarbne abo běłe a steja w 20-45 cm dołhich pakićach wysoko nad lisćom na grotojtych stołpikach.

 Stejnišćo 
Rosće na słónčnych a połsćinowych stejnišćach. Maja radšo włóžne, humusowe, ale přesakliwe pódy.

 Družiny 
Ród wobsteji z třoch hač šesćich družinow:

Aruncus aethusifolius: je korejska družina, kotraž so druhdy jako pyšnu rostlinu wužiwa.
 Lěsna mjetelica  (Aruncus dioicus (Walter) Fernald): je na sewjernej połkuli rozšěrjena lěsowa rostlina.
Aruncus gombalanus (Handel-Mazzetti) Handel-Mazzetti: je wuchodoaziska družina, kotraž na hórskich łukach rosće.
 Aruncus sylvester Kostel. ex Maximowicz: Tuta aziska družina je při někotrych awtorach poddružina wot Aruncus dioicus.

 Nóžki 

 Žórło 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 131 
 Meyers Taschenlexikon Biologie, In 3 Bänden, 1. zwjazk, ISBN 3-411-12013-4, stronje 264-265 

 Wotkazy 

Kategorija: Róžowe rostliny